Document ID: /roh_data/filtered/fineweb-2-filterrobots_roh.jsonl.gz/10702

Yari Bernasconi
Premi svizzer da litteratura 2022
Yari Bernasconi è naschì l'onn 1982 a Lugano. El ha studegià litteratura taliana e filologia romana a l'Universitad da Friburg, nua ch'el ha promovì l'onn 2013. El è schurnalist cultural per il Radio svizzer da lingua taliana ed autur. Per ses tom da poesias Nuovi giorni di polvere ha el gudagnà l'onn 2016 il Premi Terra Nova da la Fundaziun Schiller e l'onn 2015 il Premio Castello di Villalta Poesia Giovani. El viva a Hinterkappelen (BE).
«La casa vuota»
La casa vuota è il cudesch da la maturitad d'in autur, Yari Bernasconi, che dispona gia d'ina lingua e d'ina imaginaziun renconuschibla en il panorama da la poesia contemporana da lingua taliana. La tradiziun (las vuschs dal ventgavel tschientaner, tranter auter quella da Giorgio Orelli, ch'il Tessinais ha analisà diligentamain) sa surposta, cun in grond equiliber stilistic, a l'examinaziun d'ina realitad metamorfa e d'ina geografia mobila, turmentada dals fastizs che derivan da l'experientscha individuala e da l'istorgia.
Marcos y Marcos, 2021